“คลัง” เร่ง 9.7 หมื่นราย ขอรับเงินเยียวยา 5 พัน ยืนยันตัวตน ผ่าน “กรุงไทย” ภายในวันนี้!
"กระทรวงการคลัง" เร่ง 9.7 หมื่นราย ขอรับเงินเยียวยา 5 พัน ข้อมูลไม่ตรง ติดต่อไม่ได้ รีบยืนยันตัวตน ผ่าน "กรุงไทย" ภายในวันนี้! 
"กระทรวงการคลัง" เร่ง 9.7 หมื่นราย ขอรับเงินเยียวยา 5 พัน ข้อมูลไม่ตรง ติดต่อไม่ได้ รีบยืนยันตัวตน ผ่าน "กรุงไทย" ภายในวันนี้!
29 พ.ค. 2563

นายลวรณ แสงสนิท ผู้อำนวยการสำนักงานเศรษฐกิจการคลัง (สศค.) กระทรวงการคลัง เปิดเผยความคืบหน้าโครงการเยียวยา 5,000 บาท แรงงาน ลูกจ้าง อาชีพอิสระ ที่ได้รับผลกระทบจากสถานการณ์การแพร่ระบาดของเชื้อไวรัสโคโรนา 2019 (โควิด-19)​
โดยระบุว่า สามารถดำเนินการได้แล้วกว่า 99.5% มีผู้ได้สิทธิ์แล้วกว่า 15.1 ล้านราย ซึ่งจะมีผู้ผ่านเกณฑ์ไม่ถึง 16 ล้านคน ตามที่คณะรัฐมนตรี (ครม.) มีมติเห็นขยายกรอบผู้ผ่านเกณฑ์ไว้
ขณะที่การทบทวนสิทธิ ยังคงค้างอยู่ที่ จำนวน 1.1 แสนราย แบ่งเป็น ส่วนที่ผู้พิทักษ์สิทธิ์จะต้องลงพื้นที่ไปตรวจสอบและยืนยันตัวตนผู้ขอทบทวนสิทธิ์อีก 1.1 หมื่นราย และยังมีกลุ่มที่ทีมผู้พิทักษ์สิทธิ์ลงพื้นที่แล้ว แต่ไม่สามารถติดต่อได้ หรือแจ้งที่อยู่ไม่ตรงกับที่ตรวจ จำนวน 9.7 หมื่นราย แนะนำว่าให้รีบไปติดต่อสาขาธนาคารกรุงไทย ภายในวันนี้ (29 พ.ค.63)​
ทั้งนี้ ในจำนวนผู้ได้รับสิทธิ 15.1 ล้านราย กระทรวงการคลังโอนเงินสำเร็จแล้ว 14.83 ล้านราย อยู่ระหว่างการจ่ายเงิน 5.2 หมื่นราย ซึ่งวันที่ 29 พ.ค.นี้ จะจ่ายอีกจำนวน 3.4 หมื่นราย และวันที่ 1 มิ.ย. จะจ่ายอีก 1.8 หมื่นราย
